Kanarinis finikas

Phoenix canariensis Nabonnand, 1871
 Phoenix canariensis var. porphyrococca Vasc. & Franco, 1948
 Phoenix cycadifolia Regel, 1879
 Phoenix dactylifera var. jubae Webb & Berthel., 1847
 Phoenix erecta Sauv., 1894
 Phoenix jubae (Webb & Berthel.) Webb ex Christ, 1885
 Phoenix macrocarpa Sauv., 1894
 Phoenix menieri Cochet, 1906
 Phoenix senegalensis Lesch. ex André, 1892
 Phoenix tenuis B.S.Williams, 1870
 Phoenix vigieri Naudin, 1885

Kanarinis finikas () – arekinių (Arecaceae) šeimos, finikų (Phoenix) genties dvinamių palmių rūšis.

Šios palmės yra vienas iš reprezentatyviausių ir svarbiausių Kanarų salyno augalų rūšių, nes ši rūšis ir jos populiacijos visada buvo salų kraštovaizdžiui būdingas ir išskirtinis elementas.

 Natūralus paplitimas 
Kaip endeminių augalų rūšis, natūraliai paplitusi beveik visame Kanarų salyne,powo.science.kew.org / Phoenix canariensis H.Wildpret išskyrus El Hiero salą.

Šios palmės palyginti neseniai kolonizavo salyną iš rytinių salų į vakarines salas.Saro et al., 2015 Ji aptinkama maždaug 26 000 km² plote, bet jos realus užimamas plotas nėra aiškus, tačiau kaip manoma, kad jis gali būti mažesnis nei 2 000 km². Šios palmės salyne natūraliai auga nuo jūros lygio iki 1200 m aukštyje.Sosa et al., 2007, Naranjo et al., 2009 Augančios dar aukščiau, tikėtina yra išplatintos žmonių. El Hiero saloje natūralių palmių giraičių nėra,Bañares et al., 2008, Saro et al., 2015 o Lansarotės saloje rūšis tikriausiai yra vietinė, tačiau aptinkama pavieniais individais ir nesudaro palmių giraičių.P. Sosa Henríquez pers. comm., 2017

 Introdukavimo geografija 
Kanarinis finikas introdukuotas ir natūralizuotas visame pasaulyje, nes auginamas kaip dekoratyvinis augalas.

Šios palmės dabar auga artimiausiose nuo Kanarų salyno - Madeiros, Azorų salose, Viduržemio jūros regiono šalyse, ir dar tolimesniuose pasaulio regionuose, įskaitant Bermudų salas, pietines, pietryčių, pietvakarių JAV dalis, šiaurvakarių Meksiką, Boliviją, Australiją, Naujojosios Zelandijos Šiaurės salą, Norfolko salą.

 Morfologija 
Užauga apie 12-15 m, kartais virš 20 m aukščio, kamienas iki 70-80 cm skersmens.floradecanarias.com / Phoenix canariensis; ispanų k.cienciacanaria.es / La palmera, símbolo vegetal de Canarias | Publicado: 30 de Junio de 2014; ispanų k.

Priešingai nei datulinis finikas (Phoenix dactylifera), Phoenix atlantica, Phoenix theophrasti ir kitos giminingos rūšys, kanarinių finikų kamienas nesišakoja ir yra vienkamienė palmė.

Palmės vainikas paprastai būna didelis, lapuotas, tankus ir ryškiai žalios spalvos su žemyn svirančiais, išskyrus viršūnę, lapais. Vainiko lapai plunksniški, 6-7 m ilgio, sudaryti iš 70-100 lapelių kiekvienoje pusėje.

Pirmą kartą žydi 4-7 metų amžiaus. Žiedai smulkūs, tačiau žiedynai, kuriuose jie susitelkę į žiedynkočius, yra dideli ir įspūdingi - jų ilgis siekia iki 1,5 metro. Elipsės formos vaisius – 2 cm ilgio, 1 cm skersmens geltonas ar oranžinis kaulavaisis. Viduje yra didelė sėkla. Vaisiaus minkštimas kartaus ir aštraus skonio tinkamas valgymui, tačiau labai plonas, todėl menkavertis.

Palmė yra tvirtai įsitvirtinusi į žemę plačia šaknų sistema be pagrindinių šaknų, su daugybe pluoštinių šaknų, bet kurių skersmuo su amžiumi nedidėja.

 Amžius ir augimas 
Kanarinis finikas lyginant su kitomis palmių rūšimis yra ilgaamžis. Aukščiausi individai laikomi daugiau nei dviejų, o gal ir trijų šimtmečių senumo.

Stebintys jas apskaičiavo, kad laukinėse palmių giraitėse palmės paauga 1 metrą per 7,5 metų, o kultūrinių individų, nuolat aprūpinamų vandeniu, augimas yra gerokai didesnis - maždaug 1 metras per metus.

Dauginamas tik sėklomis. Gan atsparus nemažiems šalčiams (iki -10 °C), todėl gali būti auginamas ir švelnesnio vidutinio klimato kraštuose, pvz., Anglijoje.

 Nauda 
Iš kanarinio finiko sulos Kanarų salose, ir ypač La Gomeros saloje gaminamas palmių sirupas (vadinamas „palmių medumi“).

 Hibridizacija 
Kadangi daug rūšių introdukuojama iš vienos pasaulio vietos į kitas, tad tarp genetiškai artimų rūšių sąlyčio vietovėse atsiranda hibridinės formos, kaip ir šios rūšies atveju, kada tarp šios rūšies ir datulinių finikų (Phoenix dactylifera) dažnai aptinkama hibridų.

 Galerija 

 Šaltiniai 

Kategorija:Palminiai
Kategorija:Dekoratyviniai augalai
Kategorija:Kanarų salos